In nomine sanctæ et individuæ Trinitatis, ego Hugo, Dei gratia Senonensis archiepiscopus, et ego Hugo, eadem gratia Autisiodorensis episcopus, notum fieri volumus omnibus tam futuris quam præsentibus quod Herbertus Crassus et uxor sua Gertrudis et filius eorum Galcherius, apud Briennonem cum multa devotione petierunt a nobis ut litteris et sigillis nostris firmaremus elemosinam quam ecclesiæ Sanctæ-Mariæ Pontiniaci fecerant et ibidem recognoverunt; hoc est usuarium in omnibus boscis suis de Otta, et quidquid ubicumque de casamentis suis, quocumque modo, sive per emptionem sive per donationem adquisierint. Hujus rei testes sunt: Guillelmus, archidiaconus Senonensis; Simon, thesaurarius; Landricus de Draciaco; Gosbertus de Jalna; Petrus, capellanus archiepiscopi; Gillebertus, canonicus de Sancto-Johanne; de monachis vero Pontiniaci Guido de Siliniaco; Galterius Butsacre; Galterius de Sancto-Sidronio. Actum apud Briennonem, anno ab Incarnatione Domini Mº Cº XLVº, regnante feliciter Ludovico magnifico rege Francorum et duce Aquitanorum, regni sui anno quo apud Vizeliacum transfretaturus crucem suscepit.